Cuneiform Tablet Kt 90/k 169 (TPAK 1 27)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-mur-IŠTAR-ma a-na šu-mì-a-bi-a qí-bi₄-ma a-na-kam IGI a-lim{ki} ša be-ri-im ù ša-áp-tim a-wa-tum i-ší-ik-na-ma i-na dí-in a-lim{ki} ší-bu-ú pá-ni-ú-tum i-tù-ru ší-bu-ú i-tù-ru-ma a-na 5 ma-na KÙ.BABBAR a-na ar-nim ta-ad-na-tí ší-ip-ru a-na ša-áš-qú-li-kà i-ta-ṣú-nim i-na {d}UTU-ši ṭup-pì-i ta-ša-me-ú tí-ib-a-ma a-tal-kam iš-tí a-lim{ki} e-na-na-tim ri-ší ù iš-tí-kà ma-da-tum-ma a-na ar-nim ta-ad-na a-ma-kam ú-za-an a-ba-a-a pí-té-ma lu-ša-ṣí-ir-ma ra-ma-šu lu-za-ki-ma li-tal-kam